Georges Sioui

Georges E. Sioui (n. en 1948 al Wendake en Kebekio - ) estas indiĝena historiisto, filozofo, aktivisto, poeto, eseisto kaj kantverkisto de la hurona-ŭendata nacio. Li estas internacie agnoskata prelegisto pri indiĝenaj historio, filozofio, spiriteco kaj edukado.

 Biografio 
Post klasikaj studoj en Kebekio kaj Nov-Skotio, li doktoriĝis ĉe la Universitato de Laval (urbo Kebeko) en 1991. Li estis profesoro pri indiĝenaj studoj ĉe universitatoj en Kanado kaj Usono(fr) Biografio .

Li estis ĉefredaktisto de la magazinoj Kanatha kaj Tawow, kaj verkis plurajn gravajn librojn pri la indiĝena historio kaj la indiĝena filozofio. Li estas emerita profesoro de la Fakultato pri artoj de la Universitato de Otavo.

Inter 1999 kaj 2000 li estis prezidanto de la Instituto de Indiĝena Registaro en Vankuvero(fr) Georges Sioui, Terres en Vue - LandInsights. Li respondecis pri la kreado kaj efektivigo de registaraj politikoj por la konservado kaj disvolviĝo de indiĝenaj kulturoj en Kanado.

 Prelegoj 
 Indiĝena spirito 
Li estas ankaŭ internacia preleganto pri la hodiaŭaj indiĝenaj filozofio, historio kaj spiriteco, tio estas honori, en sia koro kaj animo, la senfinan reton de sanktaj rilatoj unuigantaj ĉiujn estaĵojn ĉirkaŭ la Granda Vivciklo(en) “O Kanatha! We Stand on Guard for Thee!" (PDF), Universitato de Insbrück..

 Matriarkeco kaj sano 
Li prelegis ankaŭ pri indiĝenaj temoj kiel ekzemple la koncepto de matriarkeco kaj indiĝenaj vidpunktoj rilate al sano.

Georges Sioui estas poligloto kiu parolas la francan, la anglan, la hispanan, la portugalan, la italan, la germanan kaj la rusan. Li scipovas ankaŭ diversajn indiĝenajn lingvojn de Kanado(en) Georges Sioui - Principal Investigator , Anisnabe Kekendazone.

 Persone 
Georges Sioui kaj liaj kvar fratoj akiris gravan venkon en la Supera Kortumo de Kanado (la "Afero Sioui") pri teritoriaj kaj tradiciaj teruzaj rajtoj.

 Esperanto 
George Sioui akceptis en 2020 esti honora membro de la Honora Komitato de la Universala Kongreso de Esperanto en Montrealo (2022)#mondafest2020 Nicolas Viau prezentas Georges Sioui, jutuba filmeto kaj ĝia Alta Protektanto  Kongresa Libro 2022, Universala Esperanto-Asocio (PDF). Poemo de Georges Sioui ('Ridetĉasistoj') aperis en la Kongresa libro. Georges Sioui ankaŭ estas plurlingvulo.

 Verkaro 
Georges E. Sioui volas ke la ekstera mondo perceptu la historion de la unuaj nacioj de Kanado kiel ili mem perceptas sin kaj la realon. Tiucele li verkis plurajn librojn(fr) Georges E. Sioui, Presses de l'Université Laval:
 (fr) Lia libro Pour une histoire amérindienne de l’Amérique kaj kelkaj aliaj skribaĵoj estas tradukitaj al diversaj lingvoj (angla, germana, hispana, japana, greka, mandarena).
 (fr) Les Hurons-Wendat: une civilisation méconnue (La Huronoj-Wendat : civilizo miskonita), Presses de l’Université de Laval,1994 (re-eldonita en 1999 kaj en 2019)
 (en) For an Amerindian Autohistory. Montréal: McGill-Queen's University Press, publikigita en la franca sub la titolo Pour une autohistoire amérindienne. estas eseo pri la fundamentoj de sociala moralo, 1992 ĉe PUL, reeldonita en 2001 ĉe L'Harmattan (ISBN : 2-7475-0374-7) kaj en la mandarena eldonita de Inner Mongolia University Press (2000).
 (en) Histories of Kanatha: Seen and Told. Essays and Discourses, 1991-2008. Ottawa: University of Ottawa Press, 2008, publikigita en la franca sub la titolo Histoires de Kanatha: vues et racontées, estas kolekto de 30 eseoj kaj prelegoj.
 O Kanatha! We Stand in Guard for Thee! Indigenous, National, and Transnational Identities in the Americas. Presentado ĉe la Zentrum für Interamerikanischen Studien, Universitato de Insbruck (Aŭstrio), la 15-an de junio 2010.
 Seawi, poemkolekto, eld. Lavender Ink Press; 2013
 (en) Eatenonha Native Roots of Modern Democracy, eld. McGill-Queen’s University Press, 2019

 Vidu ankaŭ 
 Indiĝenaj popoloj
 Unuaj nacioj
 Paĉamama

 Eksteraj ligiloj 

(eo, fr) Intervjuo kun Georges Sioui dum MondaFest 2020 (filmeto)

(fr) Georges Sioui pri la historio de la indiĝenoj en Kanado  (filmetoj)

 Referencoj 

Kategorio:Filozofoj de la 20-a jarcento
Kategorio:Kanadaj filozofoj